Kamu bisa jelasin ke aku soal HMS Dreadnought (1906) dalam bahasa melayu?

HMS Dreadnought adalah kapal tempur Royal Navy yang reka bentuknya merevolusikan kuasa tentera laut. Kemasukkan kapal itu ke dalam perkhidmatan pada 1906 melambangkan kemajuan teknologi angkatan laut sehingga namanya dikaitkan dengan seluruh generasi kapal tempur, iaitu "dreadnought", dan juga kelas kapal yang dinamakan selepasnya. Begitu juga, generasi kapal sebelumnya yang sudah lapuk dikenali sebagai "pra-dreadnought". Laksamana Sir John "Jacky" Fisher, First Sea Lord Jawatankuasa Admiralti, diberi kepujian sebagai bapa Dreadnought. Tidak lama selepas beliau memegang jawatan, beliau mengarahkan kajian reka bentuk bagi kapal tempur yang hanya bersenjatakan meriam  dengan kelajuan . Beliau mewujudkan "Jawatankuasa Reka Bentuk" untuk menilai reka bentuk alternatif dan membantu memperincikan kerja reka bentuk.

Dreadnought merupakan kapal tempur pertama pada zamannya yang memiliki persenjataan utama yang seragam, dan bukannya memiliki beberapa meriam besar yang dilengkapi dengan persenjataan sekunder berat dengan meriam yang lebih kecil. Ia juga merupakan kapal besar pertama yang dikuasakan oleh turbin stim, menjadi kapal tempur paling laju di dunia selepas ia siap. Pelancarannya telah mencetuskan perlumbaan senjata laut apabila tentera laut di seluruh dunia, terutamanya Tentera Laut Imperial Jerman,  berlawan untuk membina armada yang kuat dalam Perang Dunia Pertama.

Ironinya kapal ini di reka untuk bertarung dengan kapal tempur musuh, tetapi satu-satunya aksi signifikan ialah merempuh dan menenggelamkan kapal selam Jerman U-29, menjadi satu-satunya kapal tempur yang disahkan telah menenggelamkan kapal selam. Dreadnought tidak mengambil bahagian dalam Pertempuran Jutland pada tahun 1916 kerana waktu itu ia sedang diperbaiki. Dreadnought juga tidak turut serta dalam mana-mana pertempuran laut Perang Dunia Pertama yang lain. Pada Mei 1916 ia telah diberi tugas-tugas pertahanan pantai di Selat Inggeris, tidak menyertai semula Armada Besar sehingga tahun 1918. Kapal itu ditukarkan ke simpanan pada 1919 dan dijual untuk sekerap dua tahun kemudian.